Diari Oficial de la Generalitat Valenciana


Sumari del DOGV 8429, del 22-11-2018 (2018/10989)

Resolució de 9 de novembre de 2018, de la Direcció d'Obres Públiques, Transport i Mobilitat, per la qual s'obri període d'informació pública del Projecte de decret del Consell pel qual s'aprova el Catàleg del sistema viari de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8429

Data del DOGV
:   22-11-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/10133


Data del document
:   09-11-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * cooperació administrativa

Resolució de 9 de novembre de 2018, de la Direcció d'Obres Públiques, Transport i Mobilitat, per la qual s'obri període d'informació pública del Projecte de decret del Consell pel qual s'aprova el Catàleg del sistema viari de la Comunitat Valenciana. [2018/10005]  
Amb data de 17 d'abril de 2018, la consellera d'Habitatge, Obres Públiques i Vertebració del Territori va adoptar la resolució per la qual s'iniciava el procediment d'elaboració i tramitació del Projecte de decret del Consell, pel qual s'aprova el Catàleg del sistema viari de la Comunitat Valenciana. En aquest sentit, el 14 de juny de 2018, el director general d'Obres Públiques, Transport i Mobilitat va resoldre iniciar un període de consulta prèvia, d'acord amb el que estableixen l'article 133 de la Llei 39/2015, del procediment comú de les administracions públiques, i la Llei 2/2015, de la Generalitat, de transparència, bon govern i participació ciutadana.  
Finalitzat aquest període, una vegada analitzades i, si escau, tingudes en compte les al·legacions rebudes, s'ha redactat el Projecte de decret de catàleg en relació al qual s'inicia un nou període d'informació pública que estableix l'article sisé de la Llei 6/1991, de 27 de març, de la Generalitat, de carreteres de la Comunitat Valenciana.  
En conseqüència, en virtut de l'apartat segon de la Resolució de 17 d'abril de 2018, de la consellera d'Habitatge, Obres Públiques i Vertebració del Territori abans esmentada, que encomana a aquesta direcció general l'elaboració del Projecte de decret d'aprovació del Catàleg del sistema viari, resolc:  
  
Primer  
Iniciar el procediment d'informació pública de les entitats locals de la Comunitat Valenciana del Projecte de decret del Consell, pel qual s'aprova el Catàleg del sistema viari de la Comunitat Valenciana, als efectes establits en l'article sisé de la Llei 6/1991, de la Generalitat, de carreteres, mitjançant la publicació de la present resolució al Diari Oficial de la Generalitat Valenciana i considerar aquesta data com l'inici del període d'informació pública comentat que finalitzarà 30 dies després. La documentació relativa estarà disponible en la web de la Generalitat Valenciana en l'adreça http://www.habitatge.gva.es/web/carreteras/cataleg-de-carreteres-comunitaries-del-sistema-viari-valencia  
  
  
Segon  
Remetre el projecte de decret a Presidència i a les conselleries en l'àmbit de les quals puga incidir, a fi que informen sobre aquest tema, d'acord amb l'article 40 del Decret 24/2009, del Consell, sobre la forma, estructura i procediment d'elaboració dels projectes normatius.  
  
València, 9 de novembre de 2018.- El director general d'Obres Públiques, Transport i Mobilitat: Carlos Domingo Soler.